Author: profesor

Sudjelujte i vi!

KG “Doroslov” osigurat će odvojeno prikupljanje otpadnog papira, stakla, plastike i metala.
Kontejneri će se nalaziti na tzv. “Zelenim otocima”. 10 “Zelenih otoka” bit će postavljeno u Donjem Miholjcu, a preostalih 6 u prigradskim naseljima.
Kontejnere će po potrebi prazniti
djelatnici KG “Doroslov”.
Ukoliko imate prijedlog o mjestu postavljanja “Zelenih otoka”,
javite se u KG “Doroslov” ili
na mail: daniel.rusanac@os.t-com.hr

KG”Doroslov”d.o.o.
Naselje tržnica 2
31540 Donji Miholjac

Telefon: 098 339 132
E-pošta: daniel.rusanac@os.t-com.hr

Odvajanje otpada u
kućanstvu
Uključite se i Vi!
Ako niste znali, otpad u našoj kanti sadrži:
39% kuhinjskog otpada
25% papira
18% PET plastike i stakla
13% ostalo (metal i opasni otpad)
OTPAD ne bi trebao završiti u smeću! To su one stvari koje nam više ne trebaju, ali se mogu ponovno iskoristiti, popraviti ili reciklirati.
SMEĆE je dio otpada koji završava na odlagalištima smeća, a često se odbacuje i u prirodu stvarajući pri tome divlje deponije.
Otpadom smo nazvali sve one stvari koje nam više nisu potrebne i želimo ih se riješiti.
U prirodi nema otpada. Priroda se brine da svaki izvor bude ponovo iskorišten recikliran).
Čovjek je svojim neozbiljnim ponašanjem narušio prirodnu ravnotežu.
Svatko od nas snosi dio odgovornosti kako bi se otpad primjereno zbrinuo. Odvojenim prikupljanjem smanjujemo količinu otpada na odlagalištu, štedimo sirovine, vodu i energiju.

KG “Doroslov”

Edukativna brošura
- važnost odvojenog prikupljanja otpada

Kažu, ekologija je skupa stvar.
Puno skuplje je ne činiti ništa, jer će nas zagađenje i nebriga za okoliš sve puno više koštati.

Letak izradila Eko skupina Srednje škole Donji Miholjac

NE!
ZAGAĐENJU
DA!
PRIMARNOJ SELEKCIJI!

DA!
Ekološkom sustavu
zbrinjavanja otpada

RECIKLAŽNO DVORIŠTE
Deponija “Doroslov” do 2018. g. trebala bi biti sanirana i zatvorena. Na mjestu deponije nalazit će se reciklažno dvorište.
Reciklažno dvorište je građevina namijenjena razvrstavanju i privremenom skladištenju posebnih vrsta otpada.
Mogući način rješavanja otpada u našem gradu je i reciklažno dvorište:
domaćinstva kao i do sada iznose mješoviti otpad
djelatnici KG “Doroslov”razvrstavaju i privremeno skladište otpad

Čuvajmo Zemlju i prirodu na njoj, jer ih nismo naslijedili od svojih djedova i očeva, nego smo ih posudili od svojih potomaka.

Odvojeno prikupljanje po vrstama:

Biorazgradivi / otpad	Biorazgradivi otpad čini nešto više od jedne trećine ukupnog otpada u kanti za smeće, a sastoji se od kuhinjskih otpadaka (ostaci voća i povrća, ljuske jaja, ostaci kave i čaja, uvelo cvijeće...), otpadaka iz vrta (lišće, otpalo voće, korovi, trava, sitno isjeckano granje).
Plastika	S ekološkog stajališta najodgovornije je izbjegavati korištenje plastičnih proizvoda, naročito plastične ambalaže. Plastična vrećica ili boca u prirodi se razgrađuje 100-1000 godina. Stoga plastičnu ambalažu koju ne možemo izbjeći moramo svakako odvojeno prikupljati.
Staklo	Staklo u kanti za otpatke vrijedna je sekundarna sirovina. Odvojenim prikupljanjem po vrstama stakla i recikliranjem štede se sirovine i energiju. Jedna povratna staklena boca zamjenjuje 40 nepovratnih, što znači - 40 puta manji volumen otpada!

Metali	Metali se u mnogim gradovima i mjestima otkupljuju već odavno. Organiziranim odvojenim sakupljanjem bolje će se iskoristiti ove vrijedne sekundarne sirovine i spriječiti njihovo rasipanje.
Papir	Papir čini drugu trećinu sadržaja kanti za smeće. Recikliranjem starog papira štedi se električna energija, voda i drvo. Za proizvodnju 1 tone papira mora se posjeći dva stabla, potrošiti 240 000 l vode i 4700 kwh električne energije. Istu količinu papira može se proizvesti od starog papira uz utrošak 180 l vode i 2750 kwh električne energije.
Opasni otpad	Opasni otpad čini samo mali dio ukupne mase otpadaka, ali predstavlja veliku opasnost za okoliš. Tu spadaju: ostaci lijekova, baterije i akumulatori, rabljeno motorno ulje, pesticidi, herbicidi, ostaci boja i lakova, fluor-cijevi, elektronički otpad...
Ostali otpad	Ostali otpad čini građevinski materijal, koža, auto-gume i sl. On se također velikim dijelom može reciklirati.